- N á v r h -

K o m u n i k é

	Vláda Slovenskej republiky prerokovala návrh Rozvojového programu priorít verejných prác na roky 2002 - 2004 predložený ministrom výstavby a regionálneho rozvoja Slovenskej republiky na základe zákona 254/1998 Z. z. o verejných prácach a Plánu práce vlády SR na rok 2001.

	Návrh Rozvojového programu priorít verejných prác na roky 2002 - 2004 je zostavený v súlade so zákonom o verejných prácach. Zároveň po prvýkrát sa návrh RPPVP 2002 - 2004 previazal s cieľmi regionálnej politiky SR, reprezentovanými Národným programom rozvoja regiónov SR, schváleným v marci 2001 uznesením vlády SR č. 240. 

	 Národný plán regionálneho rozvoja SR poskytuje komplexný pohľad              na súčasný stav hospodárskeho a sociálneho rozvoja Slovenska a jeho regiónov,    na bariéry ďalšieho rozvoja i návrhy na ich prekonanie prostredníctvom stanovenia rozvojových priorít a stratégií.

	Návrh RPPVP 2002 - 2004 akceptoval stanovené ciele z Národného plánu regionálneho rozvoja SR jeho premietnutím do územia a je v oblasti verejných prác vyjadrením regionálnej politiky štátu pre najbližšie obdobie.